Спачатку мы спыніліся на гарадскім кальцы. У гэты ранні час рух быў вельмі ажыўлены і ў асноўным усе аўтамабілі ехалі з уключанымі фарамі. Пакаранне атрымалі толькі двое вадзіцеляў з шасці дзясяткаў. Але зусім іншую карціну мы назіралі ў сярэдзіне дня на гарадскіх вуліцах: на дзясятак аўтамабіляў толькі адзін ехаў з уключаным блізкім святлом. Большасць вадзіцеляў спыненых машын казалі, што першы раз чуюць пра патрабаванне ўключаць фары, іншыя спасылаліся на звычайную няпамятлівасць.